CELEX: 62013CN0578
Language: sk
Date: 2013-11-15 00:00:00
Title: Vec C-578/13: Návrh na začatie prejudiciálneho konania, ktorý podal Landgericht Kiel (Nemecko) 15. novembra 2013 — Hans-Jürgen Kickler a i./Helénska republika

25.1.2014   
            
            
               SK
            
            
               Úradný vestník Európskej únie
            
            
               C 24/7
            
         Návrh na začatie prejudiciálneho konania, ktorý podal Landgericht Kiel (Nemecko) 15. novembra 2013 — Hans-Jürgen Kickler a i./Helénska republika
   (Vec C-578/13)
   2014/C 24/13
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Kiel
   
      Účastníci konania pred vnútroštátnym súdom
   
   
      Žalobcovia: Hans-Jürgen Kickler, Walter Wöhlk, Zahnärztekammer Schleswig-Holstein Versorgungswerk
   
      Žalovaná: Helénska republika
   
      Prejudiciálne otázky
   
   
               1.
            
            
               Má sa článok 1 nariadenia Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch (doručovanie písomností) (1) a o zrušení nariadenia Rady (ES) č. 1348/2000 (Ú. v. EÚ L 324, s. 79, ďalej len „nariadenie“) vykladať v tom zmysle, že žalobu, ktorou nadobúdateľ štátnych dlhopisov žalovanej uplatňuje voči žalovanej platobné nároky v podobe nárokov na splnenie a nárokov na náhradu škody, treba považovať za „občiansku alebo obchodnú vec“ v zmysle článku 1 ods. 1 prvej vety nariadenia v prípade, že nadobúdateľ neprijal ponuku na výmenu, ktorú žalovaná predložila na konci februára 2012 a ktorá bola možná na základe gréckeho zákona č. 4050/2012 o dlhopisoch (Greek Bondholder Act, ďalej len „zákon“)?
            
         
               2.
            
            
               Ide v prípade žaloby, ktorá sa v podstate opiera o neúčinnosť, resp. neplatnosť uvedeného zákona, o zodpovednosť štátu za konanie alebo nečinnosť v rámci výkonu verejnej moci v zmysle článku 1 ods. 1 druhej vety nariadenia, ktoré je uvedené v prvej otázke?
            
         
      (1)  Nariadenie Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch (doručovanie písomností) a o zrušení nariadenia Rady (ES) č. 1348/2000 (Ú. v. EÚ L 324, s. 79).